CELEX: 62015TN0435
Language: el
Date: 2015-07-29 00:00:00
Title: Υπόθεση T-435/15: Προσφυγή της 29ης Ιουλίου 2015 — Kolachi Raj Industrial κατά Επιτροπής

5.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/19
            
         Προσφυγή της 29ης Ιουλίου 2015 — Kolachi Raj Industrial κατά Επιτροπής
   (Υπόθεση T-435/15)
   (2015/C 328/20)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Kolachi Raj Industrial (Private) Ltd (Καράτσι, Πακιστάν) (εκπρόσωπος: P. Bentley, QC)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον εκτελεστικό κανονισμό (ΕΕ) 2015/776 (1) της Επιτροπής, καθόσον:
               
                           —
                        
                        
                           i) απορρίπτει το αίτημα της προσφεύγουσας περί απαλλαγής από κάθε επέκταση του πεδίου εφαρμογής των μέτρων αντιντάμπινγκ στις εισαγωγές ποδηλάτων που αποστέλλονται από το Πακιστάν·
                        
                     
                           —
                        
                        
                           ii) επεκτείνει τον οριστικό δασμό αντιντάμπινγκ ο οποίος επιβλήθηκε με τον κανονισμό (ΕΕ) 502/2013 (2) του Συμβουλίου επί των εισαγωγών ποδηλάτων καταγωγής Λαϊκής Δημοκρατίας της Κίνας και στις εισαγωγές ποδηλάτων που αποστέλλει η προσφεύγουσα από το Πακιστάν· και
                        
                     
                           —
                        
                        
                           iii) διατάσσει την είσπραξη του εν λόγω δασμού επί των εισαγωγών που αποστέλλονται από το Πακιστάν και καταχωρίζονται κατ’ εφαρμογήν του άρθρου 2 του κανονισμού (ΕΕ) 938/2014 (3).
                        
                     
         
               —
            
            
               να καταδικάσει την καθής στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής, η προσφεύγουσα προβάλλει έναν μόνο λόγο ακυρώσεως, διατεινόμενη ότι η καθής παρέβη το άρθρο 13, παράγραφος 2, στοιχείο β', του κανονισμού (ΕΚ) 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ 2009, L 343, σ. 51). Ειδικότερα, υποστηρίζει ότι, κατά την εφαρμογή του άρθρου 13, παράγραφος 2, στοιχείο β', η καθής υπέπεσε σε πλάνη κατά τη διαδικασία και σε πλάνη περί το δίκαιο και ότι το σκεπτικό της ενέχει αντιφάσεις.
   
      (1)  Εκτελεστικός κανονισμός (ΕΕ) 2015/776 της Επιτροπής, της 18ης Μαΐου 2015, με τον οποίο ο οριστικός δασμός αντιντάμπινγκ που επιβλήθηκε με τον κανονισμό (ΕΕ) 502/2013 του Συμβουλίου στις εισαγωγές ποδηλάτων καταγωγής Λαϊκής Δημοκρατίας της Κίνας επεκτείνεται στις εισαγωγές ποδηλάτων που αποστέλλονται από την Καμπότζη, το Πακιστάν και τις Φιλιππίνες, είτε έχουν δηλωθεί ως καταγωγής Καμπότζης, Πακιστάν και Φιλιππινών είτε όχι (ΕΕ 2015, L 122, σ. 4).
   
      (2)  Κανονισμός (ΕΕ) 502/2013 του Συμβουλίου, της 29ης Μαΐου 2013, για την τροποποίηση του εκτελεστικού κανονισμού (ΕΕ) 990/2011 για την επιβολή οριστικού δασμού αντιντάμπινγκ στις εισαγωγές ποδηλάτων καταγωγής Λαϊκής Δημοκρατίας της Κίνας ύστερα από ενδιάμεση επανεξέταση κατ’ εφαρμογή του άρθρου 11, παράγραφος 3, του κανονισμού (ΕΚ) 1225/2009 (ΕΕ 2013, L 153, σ. 17).
   
      (3)  Εκτελεστικός κανονισμός (ΕΕ) 938/2014 της Επιτροπής, της 2ας Σεπτεμβρίου 2014, για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΕ) 502/2013 του Συμβουλίου στις εισαγωγές ποδηλάτων καταγωγής Λαϊκής Δημοκρατίας της Κίνας μέσω εισαγωγών ποδηλάτων που αποστέλλονται από την Καμπότζη, το Πακιστάν και τις Φιλιππίνες, είτε δηλώνονται ως καταγωγής Καμπότζης, Πακιστάν και Φιλιππινών είτε όχι, και για την υπαγωγή των εν λόγω εισαγωγών σε καταγραφή (ΕΕ 2014, L 263, σ. 5).